Úradný vestník L 325 , 21/12/2000 S. 0046 - 0048



Rozhodnutie Spoločného výboru EHP č. 125/1999 z 30. septembra 1999, ktorým sa mení a dopĺňa príloha XXII (Právo obchodných spoločností) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú Protokolom upravujúcim Dohodu o Európskom hospodárskom priestore, ďalej len "dohoda" a najmä na jej článok 98, keďže: (1) Príloha XXII k dohode bola zmenená a doplnená rozhodnutím Spoločného výboru EHP č. 9/94 z 8. júla 1994 [1]. (2) Je potrebné aktualizovať niekoľko odkazov na označenie obchodných spoločností v Nórsku v smerniciach uvedených v prílohe XXII k dohode ako dôsledok zavedenia, s účinnosťou od 1. januára 1999, osobitných právnych predpisov v Nórsku pre súkromné obchodné spoločnosti v súlade s novým Zákonom o obchodných spoločnostiach č. 44 z 13. júna 1997 a novým Zákonom o verejných obchodných spoločnostiach č. 45 z 13. júna 1997. (3) Je potrebné aktualizovať niekoľko odkazov na označenie obchodných spoločností v Islande v smerniciach uvedených v prílohe XXII k dohode ako dôsledok zavedenia, s účinnosťou od 1. januára 1995, osobitných právnych predpisov na Islande pre súkromné obchodné spoločnosti v súlade so Zákonom o verejných obchodných spoločnostiach s ručením obmedzeným, č. 2/1995, pozri zákon 137/1994, a Zákonom o súkromných obchodných spoločnostiach s ručením obmedzeným, č. 138/1994. (4) Úpravy prvej smernice Rady 68/151/EHS [2], druhej smernice Rady 77/91/EHS [3], tretej smernice Rady 78/855/EHS [4], štvrtej smernice Rady 78/660/EHS [5], siedmej smernice Rady 83/349/EHS [6] a dvanástej smernice Rady 89/667/EHS [7] vykonané kapitolou XI(A) prílohy I k Aktu o podmienkach pristúpenia Rakúskej republiky, Fínskej republiky a Švédskeho kráľovstva a o úpravách zmlúv, na ktorých je založená Európska únia [8], sa začlenia do dohody, ROZHODOL TAKTO: Článok 1 Príloha XXII k dohode sa mení a dopĺňa takto: 1. Táto zarážka sa pridáva do bodu 1 (prvá smernica Rady 68/151/EHS), bodu 2 (druhá smernica Rady 77/91/EHS), bodu 3 (tretia smernica Rady 78/855/EHS) a bodu 6 (siedma smernica Rady 83/349/EHS): 1 94 N : Akt o podmienkach pristúpenia Rakúskej republiky, Fínskej republiky a Švédskeho kráľovstva a o úpravách zmlúv, na ktorých je založená Európska únia (Ú. v. ES C 241, 29.8.1994, s. 21, upravené v Ú. v. ES L 1, 1.1.1995, s. 1)." 2. Táto zarážka sa vkladá pred poslednú zarážku (smernica Rady 94/8/ES) v bode 4 (štvrtá smernica Rady 78/660/EHS): 1 94 N : Akt o podmienkach pristúpenia Rakúskej, republiky, Fínskej republiky a Švédskeho kráľovstva a o úpravách zmlúv, na ktorých je založená Európska únia (Ú. v. ES C 241, 29.8.1994, s. 21, upravený v Ú. v. ES L 1, 1.1.1995, s. 1)." 3. Tento text sa vkladá do bodu 9 (dvanásta smernica Rady 89/667/EHS) pred úpravy: ", zmenené a doplnené Aktom: 1 94 N : Akt o podmienkach pristúpenia Rakúskej republiky, Fínskej republiky a Švédskeho kráľovstva a o úpravách zmlúv, na ktorých je založená Európska únia (Ú. v. ES C 241, 29.8.1994, s. 21, upravený v Ú. v. ES L 1, 1.1.1995, s. 1)." 4. Slová "Rakúsko, Fínsko, Island, Nórsko a Švédsko" v ustanovení pod položkou "PRECHODNÉ OBDOBIA" sa nahrádzajú slovami: "Island a Nórsko". 5. Všetky údaje pre Rakúsko, Fínsko a Švédsko vrátane ustanovení v bode 1 (prvá smernica Rady 68/151/EHS), bod 2 (druhá smernica Rady 77/91/EHS), bod 3 (tretia smernica Rady 78/855/EHS), bod 4 (štvrtá smernica Rady 78/660/EHS), bod 6 (siedma smernica Rady 83/349/EHS) a bod 9 (dvanásta smernica Rady 89/667/EHS) sa vypúšťajú. 6. Údaje "o) v Islande:", "p) v Lichtenštajnsku:" a "q) v Nórsku:" v bode 4 (štvrtá smernica Rady 78/660/EHS), úprava b), a bod 6 (siedma smernica Rady 83/349/EHS) sa stanú "p) v Islande:", "q) v Lichtenštajnsku:" a "r) v Nórsku:". 7. Ustanovenia v údajoch pre Nórsko v bode 1 (prvá smernica Rady 68/151/EHS), bod 4 (štvrtá smernica Rady 78/660/EHS), úprava a) a bod 6 (siedma smernica Rady 83/349/EHS) sa nahrádzajú slovami "aksjeselskap, allmennaksjeselskap". 8. Ustanovenia v údajoch pre Nórsko v bode 2 (druhá smernica Rady 77/91/EHS) a bod 3 (tretia smernica Rady 78/855/EHS) sa nahrádzajú slovom "allmennaksjeselskap". 9. Slovo "almenningshlutafélag" v údajoch pre Island v bode 1 (prvá smernica Rady 68/151/EHS), bod 4 (štvrtá smernica Rady 78/660/EHS), úprava a) a bod 6 (siedma smernica Rady 83/349/EHS) sa nahrádza slovom "hlutafélag". 10. Ustanovenia v údajoch pre Island v bode 2 (druhá smernica Rady 77/91/EHS) a bod 3 (tretia smernica Rady 78/855/EHS) sa nahrádzajú slovom "hlutafélag". Článok 2 Texty úprav prvej smernice 68/151/EHS, druhej smernice 77/91/EHS, tretej smernice 78/855/EHS, štvrtej smernice 78/660/EHS, siedmej smernice 83/349/EHS a dvanástej smernice 89/667/EHS vykonané kapitolou XI(A) prílohy I k Aktu o podmienkach pristúpenia Rakúskej republiky, Fínskej republiky a Švédskeho kráľovstva a úpravy zmlúv, na ktorých je založená Európska únia, v islandskom a nórskom jazyku, ktoré sú pripojené k príslušným jazykovým verziám tohto rozhodnutia, sú autentické. Článok 3 Toto rozhodnutie nadobúda účinnosť 1. októbra 1999, ak sa dovtedy predložia Spoločnému výboru EHP všetky oznámenia podľa článku 103 ods. 1. Uplatňovať sa bude od 1. januára 1999. Článok 4 Toto rozhodnutie sa uverejní v oddiele EHP a v doplnku EHP Úradného vestníka Európskych spoločenstiev. V Bruseli 30. septembra 1999 Za Spoločný výbor EHP predseda N. v. Liechtenstein [1] Ú. v. ES L 234, 8.9.1994, s. 17. [2] Ú. v. ES L 65, 14.3.1968, s. 8. [3] Ú. v. ES L 26, 31.1.1977, s. 1. [4] Ú. v. ES L 295, 20.10.1978, s. 36. [5] Ú. v. ES L 222, 14.8.1978, s. 11. [6] Ú. v. ES L 193, 18.7.1983, s. 1. [7] Ú. v. ES L 395, 30.12.1989, s. 40. [8] Ú. v. ES C 241, 29.8.1994, s. 21, upravené v Ú. v. ES L 1, 1.1.1995, s. 1. --------------------------------------------------